Brussels Airlines

Brussels Airlines é a aeroliña nacional de Bélxica. Ten a súa base e a súa sede en terreos do aeroporto de Bruxelas e é unha subsidiaria de Lufthansa. É a aeroliña máis grande baseada en Bélxica, operando a preto de 100 destinos de Europa, Norteamérica e África. Realiza tamén servizos chárter, mantemento e adestramento de pilotos e tripulantes. A compañía é membro da Asociación de Transporte Aéreo Internacional (IATA) e da alianza de aeroliñas Star Alliance.

O seu código da IATA SN é herdanza das súas predecesoras, Sabena e SN Brussels Airlines. Lufthansa mercou o 45% da compañía no ano 2009 e en setembro de 2016 a aeroliña alemá anunciou que mercaría o resto do capital de Brussels Airlines por 2,6 millóns de euros. A operación foi completada en xaneiro de 2017.

 Historia 

 Primeiros anos 
Brussels Airlines creouse tras a fusión de SN Brussels Airlines (SNBA) e Virgin Express, a primeira creada tras a quebra da anterior operadora nacional de Bélxica, Sabena. O 12 de abril de 2005, SN Airholding, a compañía tras SNBA, asinou un acordo con Richard Branson, dándolle control sobre Virgin Express. O 31 de marzo de 2006 SNBA e Virgin Express anunciaron a súa fusión nunha única compañía. O 7 de novembro de 2006 anunciouse o novo nome, Brussels Airlines, nunha conferencia de prensa no aeroporto de Bruxelas. A nova aeroliña comezou a operar o 25 de marzo de 2007. Nalgún momento entre este período, a compañía aérea viuse obrigada a cambiar o seu logotipo de 13 puntos por un de 14 debido a que os pasaxeiros supersticiosos queixáronse del.
miniatura|251x251px|Un antigo Avro RJ85 de Brussels Airlines pintado cunha librea provisional tras a fusión
O 15 de setembro de 2008 anunciouse que Lufthansa mercaría o 45% das accións de Brussels Airlines coa opción de facerse co 55% restante a partir de 2011. Como parte deste acordo, Brussels Airlines uniríase a Star Alliance. Dende o 26 de outubro de 2008, o código OACI cambiou de DAT a BEL.

O 15 de xuño de 2009 Brussels Airlines anunciou que a Comisión Europea autorizara a Lufthansa para tomar unha participación minoritaria en Brussels Airlines. Como resultado desta aprobación por parte da Unión Europea, Brussels Airlines foi capaz de unirse a Star Alliance. Lufthansa mercou o 45% da compañía en 2009, e mercou o resto en xaneiro de 2017.

Dende o 25 de outubro de 2009 Brussels Airlines vén sendo membro do programa de viaxeiro frecuente de Lufthansa, Miles & More. O 9 de decembro de 2009 Brussels Airlines converteuse no membro 26 de Star Alliance nunha cerimonia na casa do concello de Bruxelas.
miniatura|251x251px|Un Airbus A330-300 de Brussels Airlines en 2009 cunha librea provisional
O 15 de decembro de 2009 Brussels Airlines anunciou que estaba traballando nunha nova aeroliña rexional na República Democrática do Congo. O nome da aeroliña era Korongo Airlines, a súa principal base estaba en Lubumbashi e comezou a operar en abril de 2012, rematando as súas actividades en 2015.

 Desenvolvemento dende 2010 
O 5 de xullo de 2010 entrou en servizo un quinto Airbus A330-300 coa aeroliña. Brussels Airlines incrementou as súas frecuencias cara Abidjan (ata 6 por semana) e engadiu Accra, Cotonou, Ouagadougou, e Lomé como novos destinos. O 11 de agosto de 2010, Brussels Airlines e o turoperador Club Med anunciaron unha nova colaboración. A partir de abril de 2011, Brussels Airlines transportará o 80 % de todos os pasaxeiros do Club Med fóra de Bruxelas, tanto nas rutas regulares existentes de Brussels Airlines como nas novas rutas chárter operadas por Brussels Airlines. A aeroliña tamén anunciou que alugaría dous avións Airbus A320 a partir de xaneiro de 2011.
miniatura|249x249px|Airbus A319 coa antiga librea aterrando en Estocolmo-Bromma
O 26 de agosto de 2010 a compañía anunciou o seu novo proxecto de mantemento. O contrato con Sabena Technics para os A330 e Boeing 737 remataba o 1 de xaneiro de 2011 e Brussels Airlines encargaríase dende entón do mantemento dos avións. Para poder facer isto foi necesario o traslado do Edificio 117 ao Hangar 41 do aeroporto de Bruxelas. Así mesmo, 73 persoas de Sabena Technics incorporáronse ao persoal de mantemento de Brussels Airlines.

O 1 de xuño de 2012 Brussels Airlines inaugurou a ruta a Nova York-JFK, operñandoa diariamente cun Airbus A330-300 equipado con interior novo. Esta foi a primeira aeroliña belga en voar a Nova York en 10 anos, despois do colapso de Sabena e Delsey Airlines. Dende o 18 de xuño de 2013 a aeroliña tamén comezou a voar 5 veces por semana a Washington Dulles. Dende abril de 2016 Toronto Pearson tamén foi engadido á súa rede de rutas de América do Norte. 

En xaneiro de 2014 Brussels Airlines engadiu 9 destinos estacionais e regresou ao mercado polaco tras varios anos de ausencia. Nese mes tamén confirmou a renovación da súa frota e a retirada dos seus Avro RJ100 cara 2016.

No mes de abril de 2015, Brussels Airlines foi eloxiada pola Casa Branca por continuar coa súa operación normal de voo a países de África occidental durante o brote de ébola, permitindo a entrega de axuda esencial. Todas as outras compañías aéreas, agás Royal Air Maroc, suspenderon os seus voos a Serra Leoa, Liberia e Guinea.

O 22 de marzo de 2016, membros da organización terrorista Estado Islámico detonaron dúas bombas no aeroporto de Bruxelas, pechando o aeroporto ata o día 27 dese mes. Brussels Airlines pasou algúns dos seus voos de longa distancia a Zúric e Frankfurt e iniciou un servizo lanzadeira de con avións Airbus A319/Avro RJ100 entre Liege/Antwerp e Zúric/Frankfurt, ademais de proporcionar un servizo de autobús dende Bruxelas a Anveres e Liexa dende onde prestaba servizo a destinos europeos. Os voos dende Bruxelas comezarían novamente o día 3 de abril.

En setembro de 2016 Brussels anunciou que a partir de marzo de 2017 comezaría a ofrecer un novo servizo a Mumbai , que comezaría cunha frecuencia de 5 voos semanais operados por Airbus A330. O día 28 dese mes a xunta de supervisión de Lufthansa anunciou que a aeroliña exercería a opción de mercar o restante 55% da compañía matriz de Brussels Airlines, SN Airholding. As modalidades de adquisición definiríanse antes de finais dese ano para realizar a transacción a principios de 2017.

En marzo de 2017, Thomas Cook anunciou a súa intención de vender a súa filial en Bélxica, Thomas Cook Airlines Belgium, que acabaría cesando operacións en outubro dese mesmo ano sendo integrados dous avións e todos os dereitos de tráfico en Brussels Airlines. Brussels Airlines tamén se fixo cargo dos 160 tripulantes de Thomas Cook Airlines.
miniatura|250x250px|Airbus A319 coa nova librea en Hamburgo
En febreiro de 2018, o CEO Bernard Gustin e o director financeiro Jan De Raeymaeker dimitiron tras unha reunión coa directiva de Lufthansa sobre o futuro da aerolíña. Gustin foi substituído por Christina Foerster o 1 de abril dese ano. O 1 de maio Dieter Vranckx uniuse á aeroliña como director financeiro. En decembro de 2019 anunciouse que Vranckx substituiría a Foerster como CEO a partir do 1 de xaneiro de 2020.

Durante a pandemia de COVID-19 en Bélxican, Brussels Airlines suspendeu todos os voos entre o 21 de marzo e o 21 de abril. Ademais, Brussels Airlines cancelou o seu contrato de arrendamento con CityJet, levando á terminación de oito destinos europeos a raíz da pandemia. A finais de xuño de 2020, Brussels Airlines tamén anunciou que cancelaría varios voos programados para setembro e outubro dese ano. 

En novembro de 2021 Brussels Airlines anunciou a revisión do seu deseño corporativo, incluíndo un novo logotipo e unha nova librea.

 Frota 

Actual
En decembro de 2023 a frota de Brussels Airlines estaba formada polos seguintes avións:
AviónEn servizoPedidosPasaxeirosNotasBE+ETotalAirbus A319-10015———141141Os avións máis vellos serán retirados e gradualmente substituñidos por Airbus A320neo a partir de 2023.
Un avión ten a librea de Star Alliance.Airbus A320-20018———180180Seis avións pintados con libreas de Iconas Belgas,
e tres coa librea de Star Alliance.Airbus A320neo23——180180Entregas a partir de novembro de 2023 para substituír aos Airbus A319-100 máis vellos.Airbus A330-3009230212422932 A330-300 máis uniranse á frota en 2024.Total445

 Notas 

 Véxase tamén 
 Ligazóns externas 
 Páxina da aeroliña

Categoría:Aeroliñas de Bélxica